*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*28. számú előterjesztés*

Bátaszék Város Önkormányzat Képviselő-testületének 2022. február 15-én

16 órakor megtartandó ülésére

a 2022. évi közfoglalkoztatási program indításának jóváhagyása

|  |
| --- |
| **Előterjesztő:** dr. Bozsolik Róbert polgármester**Készítette** : dr. Firle-Paksi Anna aljegyző**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**Szociális Bizottság: 2022.02.14.PG Bizottság: 2022.02.14. |

***Tisztelt Képviselő-testület!***

A 2021. évi közfoglalkoztatási program 2021. március 1. és a 2022. február 28. közötti időszakot fedte le. A program keretében 10 fő foglalkoztatását igényelte az önkormányzat, jelenleg 10 fő áll közfoglalkoztatási jogviszonyban. A programhoz 85 %-os támogatást biztosítottak, így a foglalkoztatáshoz mindösszesen 9.625.648 Ft támogatást igényeltünk a Szekszárdi Járási Hivatal Foglalkoztatási Osztályától. Az önkormányzatnak összesen 1.700.644 Ft-ot kellett saját forrásként hozzátennie.

**2022. március 1-jétől 2022. július 31-éig tartó közfoglalkoztatási program indul, a támogatási arány 70 %-os lesz. A 2022. évre vonatkozó további közfoglalkozatási program indítása még nem került meghirdetésre.**

A 2022. évi foglalkoztatási programban is elsősorban kommunális és környezetvédelmi feladatok ellátásánál számítunk a közfoglalkoztatottak munkájára. A csapadékvíz-elvezetés, árokásás és -tisztítás, járdák, közutak karbantartása, erdőművelés mellett köztisztasági feladatok (közterületek tisztántartása, fűnyírás, parkgondozás, parlagfűmentesítés, illegális hulladéklerakók felkutatása és felszámolása) végzésével is számoltunk. A fenti feladatokat március 1-jétől 2022. július 31-éig **4 fő segédmunkás** látná el. **1 fő takarító** foglalkoztatásával oldanánk meg a Tűzoltóság épületének, valamint az önkormányzati ingatlanok szabadságolások alatti takarítási feladatainak ellátását. A közös hivatalnál **1 fő egyéb ügyintéző** foglalkoztatásával tervezünk.

A munkavégzés időtartamára közfoglalkoztatási bér jár, ami emelkedést mutat a korábbi évekhez képest. A közfoglalkoztatási bér 100.000,- Ft, míg a szakképzett közfoglalkoztatottat (1 fő egyéb ügyintéző) 130.000,- Ft illeti meg a közfoglalkoztatási bér és a közfoglalkoztatási garantált bér megállapításáról szóló 170/2011.(VIII.24.) Korm. rendelet 1. § (1) bekezdése, és a 2. § (1) bekezdése szerint. A fenti tervben szereplő közfoglalkoztatottak bére 2022. március 1. és 2022. július 31. napja között várhatóan 3.150.000 Ft, a szociális hozzájárulási adó 204.750 Ft, ezért a közfoglalkoztatási programban való részvétel **3.354.750 Ft összköltséget** jelent, melyhez a 2022. költségvetésben – tekintettel arra, hogy a programban való részvételhez a fenti összeg 30%-át szükséges önerőként biztosítani, megközelítőleg 1.006.425 Ft-ot- **1.006.500 Ft keretösszeget javaslunk biztosítani.**

A fentiekre figyelemmel kérjük az alábbi határozati javaslat elfogadását:

**H a t á r o z a t i j a v a s l a t :**

**Bátaszék város 2022. évi közfoglalkoztatási programjának jóváhagyására**

Bátaszék Város Önkormányzata Képviselő-testülete *Magyarország helyi önkormányzatairól szóló 2011. évi CLXXXIX. törvény 13. § (1) bekezdés 12. pontjában* kapott feladatkörében eljárva

1. támogatja közfoglalkoztatási programban való részvételre irányuló kérelem benyújtását a 2022. március 1-je és 2022. július 31-e közötti időszakra vonatkozóan,
2. a tervezett 6 fő foglalkoztatásához szükséges támogatás elnyerése érdekében, 1.006.500 Ft keretösszegű önkormányzati önerőt a 2022. évi költségvetési rendelet céltartalék kerete terhére biztosítja;
3. felhatalmazza a város polgármesterét a szükséges nyilatkozatok megtételére, továbbá a hatósági szerződés aláírására.

*Határidő:* 2022. február 28.

*Felelős:* Dr. Bozsolik Róbert alpolgármester

 (a hatósági szerződés aláírásáért)

*Határozatról értesül:* Szekszárdi Járási Hivatal

Foglalkoztatási Osztály,

 Bátaszéki KÖH Hatósági Iroda

Bátaszéki KÖH Pénzügyi Iroda

irattár